หึ่งซีพีออลล์เทคโอเวอร์"สยามแม็คโคร"
สยามแม็คโครขอให้ตลาดห้ามซื้อขายหุ้นชั่วคราวระหว่าง 22-23 เม.ย. หลังข่าวสะพัด "ซีพีออลล์" เตรียมเข้าซื้อกิจการ
22 เม.ย. 2556

สยามแม็คโครขอให้ตลาดห้ามซื้อขายหุ้นชั่วคราวระหว่าง 22-23 เม.ย. หลังข่าวสะพัด "ซีพีออลล์" เตรียมเข้าซื้อกิจการ
เช้าวันที่ 22 เม.ย.บริษัท สยามแม็คโคร(MAKRO) ขอให้ตลาดหลักทรัพย์ขึ้นเครื่องหมาย SP ห้ามการซื้อขายหุ้น MAKRO และใบสำคัญแสดงสิทธิอนุพันธ์ (DW) ที่มี MAKRO เป็นหลักทรัพย์อ้างอิงชั่วคราว ในวันที่ 22 -23 เม.ย.นี้ เนื่องจากบริษัทอยู่ระหว่างรอการเปิดเผยสารสนเทศสำคัญ ซึ่งอาจมีผลกระทบต่อราคาหลักทรัพย์ของบริษัทและ/หรือต่อการตัดสินใจในการลงทุนของผู้ถือหุ้นและผู้ลงทุนทั่วไป และเพื่อให้ผู้ถือหุ้นและผู้ลงทุนทั่วไปมีเวลาที่จะวิเคราะห์ข้อมูลดังกล่าวอย่างเพียงพอ
มาร์เก็ตติงกล่าวว่า   มีกระแสข่าวว่า บริษัท ซีพีออลล์(CPALL)  กำลังเจรจาซื้อกิจการบริษัท สยามแม็คโคร(MAKRO)  และจะทำรายการซิ้อขายหุ้นล็อตใหญ่ในวันนี้ หรือพรุ่งนี้
ด้านการซื้อขายหุ้น CPALLปรับตัวลงแรง 1.75 บาทหรือ 3.78% ปิดที่ระดับ 44.50 บาท ท่ามกลางมูลค่าการซื้อขายหุ้นมากเป็นอันดับที่หนึ่งของวัน 2,271 ล้านบาทสวนทางภาวะตลาดหุ้นโดยรวมที่พุ่งขึ้น 11.30 จุด ปิดที่ระดับ 1,556.76 จุด